# Santa Coloma de les Illes

Santa Coloma de les Illes (Sainte Colombe de las Illas o Sainte-Colombe-de-Las-Illas en francès) és un poble amb església romànica de la comuna rossellonesa de Queixàs, als Aspres (Catalunya del Nord).
Està situat en el sector més al nord del terme comunal al qual pertany, a prop del termenal amb Casafabre i Cameles.
La seva església, Santa Coloma de Montoriol de les Illes, o, simplement, de les Illes, està situada 825 metres en línia recta al sud del poble, enlairada en un coster de l'esquerra del Còrrec de l'Església, uns 55 metres respecte del poble.
El poble forma part de la "Xarxa Columba". Creada el 2006, és un agermanament de 10 poblacions que tenen el nom comú de Santa Coloma.

## L'església

És un petit edifici romànic, originalment de nau única, desdoblada en una segona de paral·lela en el decurs del segle xiv o del XV. L'església és rematada per un petit campanar d'espadanya de dues obertures. La marededéu gòtica (del segle xiv) de Santa Coloma, en marbre, que s'hi venerava, fou robada fa alguns anys.

## Història

La població havia tingut una certa importància en el passat: 60 habitants; actualment, hom li atribueix una població de 8 habitants. És al nord i en la proximitat de l'església de Santa Maria de Montoriol de les Illes. El lloc hauria rebut diverses denominacions al llarg dels anys: ipsas Insulasel (941), Giramonts (963), Santa Coloma de Montoriol de les Illes ("parrochia S. Columba de Monte Auriolo de Insulis" citada el 1271), Monte Auriollo de les Ylles (segle xiv) i Santa Coloma de les Illes al segle xvii.

## Bibliografia

* Becat, Joan. «128 - Queixàs». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Queixàs». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ "Sainte Colombe de las Illas" seria el nom francès segons el Nomenclàtor toponímic de la Catalunya del Nord
* ↑ La variant ortogràfica amb guions entre les paraules és l'emprada a Mallet, Geraldine. Eglises romanes oubliées du Roussillon. Montpellier: Les Presses du Languedoc, 2003, p. 162. ISBN 2859982442.
* ↑ Santa Coloma de les Illes en els ortofotomapes de l'IGN
* ↑ Hom pot trobar unes notes històriques i la relació de membres de la "Xarxa" a: «Santa Coloma de Queralt: Xarxa Columba». Arxivat de l'original el 2014-07-24. [Consulta: 27 març 2013].
* ↑ Verzé, Briand de. Nouveau dictionnaire géographique de la France et de ses colonies. París: Belin-Leprieur, 1839, p. 401.
* ↑ «Santa Coloma de Gramanet: Les Santes Colomes». Arxivat de l'original el 2012-01-26. [Consulta: 27 març 2013].
* ↑ Les diverses variants en el nom no sempre queden clares si es refereixen a l'església, al llogaret o a tots dos: Gran Enciclopèdia Catalana en línia [Consulta: 23 de febrer del 2013]
* ↑ El topònim Montoriol també correspon a un municipi veí i a una part de l'actual terme de Sant Miquel de Llotes, també proper a Queixàs
* ↑ Núria Sales esmenta una "cort del batlle de Santa Coloma de les Illes de pertentia de la baronia de Castellnou" a Sales i Folch, Núria «La llengua dels documents baronials. Un cop d'ull a papers rossellonesos de l'arxiu del marquès d'Alfarràs (c. 1660-1860)». Estudi General, 21, 2001, pàg. 261-281 [Consulta: 27 març 2013].

## Enllaços externs

* Breus notes i fotografia Arxivat 2016-03-10 a Wayback Machine. Arxivat 2016-03-10 a Wayback Machine. (francès) (anglès) (castellà)